3 sersante in hof oor beweerde omkopery | Netwerk24
3 sersante in hof oor beweerde omkopery
Deur Cara-Lee Dorfling 19 Mei 2020 12:22
Drie Oos-Kaapse polisiesersante wat omkoopgeld by ’n verdagte geëis het, is op borgtog vrygelaat.
Borgtog is Maandag aan Nomawonga Sifumba (41), Nomvuzo Liwela (39) en Sabelo Mbolekwa (43) in die landdroshof in Sterkspruit toegestaan nadat hulle van korrupsie aangekla is.
’n Interne tugproses teen hulle sal ook binnekort begin word, het brig. Tembinkosi Kinana, provinsiale polisiewoordvoerder, gesê.
Volgens Kinana word beweer dat die polisielede ’n lid van die publiek op 21 April vir die oortreding van die regulasies van die staat van inperking in hegtenis geneem het.
Die polisielede het na bewering R1 500 by sy baas in ruil vir sy vrylating ontvang. Die provinsiale teenkorrupsie-eenheid het hulle kort daarna in hegtenis geneem.
Die saak sal op 30 Julie weer voorkom.
Meer oor: Port-Elizabeth | Polisie | Hof | Omkopery
Buitelanders in N-Kaap vasgetrap oor handel in sigarette, omkopery
Polisielede vas ná omkopery
7 ontslaan uit polisie oor drank